Nummer 11 "Klippen"

Nummer 11 "Klippen"
Navn: Nummer 11 eller "Klippen" Yrke: Løytnant i Krigerlauget Rase: Krigssmidd Øyne: Glødende røde Hår: Hårløs Hudfarge: Sort adamantin, med noe mørk stein- og treverk Høyde: 6’ eller 182 cm Vekt: 300 lb eller 136 kg Status: Død og hedret

Bakgrunn
Nummer 11 tjente de goblinske arkeologene i mange år som livvakt. Mange ekspedisjoner i forskjellige riker ga Nummer 11 en nyskjerrighet om et liv i frihet. Behandlet som et verktøy av sine skapere, følte han seg lite satt pris på. Under et søk i fjellet, reddet Nummer 11 livet til en goblinsk ekspedisjonsleder ved å kaste seg i hans sted forran et steinras. Den utakknemlige goblinen valgte å etterlate det ubrukelige krigssmidde, da det ville ta for lang tid å grave han ut. Ukene gikk, men Nummer 11 fikk seg ikke løs. Han mistet håp og begynte å gå gal ettersom tiden gikk langsomt. Verken sult eller interne skader ville påvirke den mekaniske skapningen. Til slutt ble Nummer 11 funnet og befridd av en spiker fra krigerlauget. Spikeren ønsket Nummer 11 velkommen til å slutte seg til den lille gruppen for å lete etter gruveprospekter i fjellene fra byen Pugnus Ferrum. Fra denne dag, sluttet Nummer 11 seg til krigerlauget i byen, og tilpasset seg den strenge militære doktrinen. Med ny verdighet og mulighet for å oppnå noe i livet, begynte han å leie ut sine tjenester som livvakt og beskytter for dem som kunne betale for hans tjenester. Med motivasjon om å øke i gradene i lauget, jobbet han hardt for å beskytte sine medarbeidere og arbeidsgivere.

Nummer 11 var 6 fot høy og veide over 300 pund. Deler av stein- og metallplatene på kroppen hans hadde blitt erstattet med adamantium, noe som ga han en mørk farge. Øynene hans hadde en rød glød. Nummer 11 tok ordre bra, og han hadde stor tro på sine personlige evner. Han var ofte en rolig person som ikke sa noe særlig, med mindre han hadde noen sterke meninger på hjertet. Hans navn i goblinsk var trykket inn i pannen.

Møte med Eventyrerne
Etter å ha bistått med ekspedisjonen i Den Solløse Festningen, knyttet han vennskapsbånd til både en spiker og en halvalv. Etter at Belak ble bekjempet og Gulthias Treet ble ødelagt, fikk han navnet "Klippen". I månedene som fulgte, jobbet han hardt i krigerlauget som livvakt for ulike klienter, og navnet hans var velfortjent.

Noen måneder senere hjalp Klippen til med å løse problemet gråalvene hadde med alkemisten Durzh. Zeth rapporterte også til krigerlauget at Klippen hadde gjordt en akseptabel jobb i å eskortere han gjennom fjellet.

Klippen fokuserte treningen sin i krigerlauget på forsvar. Han lærte seg mange effektive forsvarsteknikker med skjold og stridshakke. Dvergene i lauget lærte han forsvarsteknikker mot giganter, noe Klippen sin bredbente kampstil bar preg av. Frem til den dag han døde, var det få som noen sinne fant åpninger i hans forsvarsteknikk. Klippen hadde et skarpt sinn for studier, og leste seg frem til eldgamle teknikker som gjør det mulig for han å blokkere visse magiske formler med skjoldet sitt.

Klippen falt i strid i Ossington, da han kjempet mot djevelbarnet Dyson, som hadde forhekset hele landsbyen. Magien som tok hans liv var en mektig besvergelse som frøs den krigssmidde til døde. Telum og Stormvandrer donerte mye gull for å bevare Klippens minne, og den dag i dag blir hans navn sunget i landets vertshus om hans bragder.